### NN 136/2024 (27.11.2024.), Popis kozmetičkih i drugih sredstava za zaštitu zdravlja kojima ljekarne mogu opskrbljivati korisnike

Hrvatska ljekarnička komora

2256

Na temelju članka 34. stavka 1. točke 4. Zakona o ljekarništvu (»Narodne novine« broj 121/03, 142/06, 35/08, 117/08, 92/24) i članka 19. stavka 1. točke 29. Statuta Hrvatske ljekarničke komore koji je donesen na 2. sjednici Glavne skupštine Hrvatske ljekarničke komore 27. svibnja 2004. uz suglasnost ministra nadležnog za zdravstvo od 30. srpnja 2004., izmjenama i dopunama Statuta koje su donesene na 3. sjednici Glavne skupštine Hrvatske ljekarničke komore 15. lipnja 2009. uz suglasnost ministra nadležnog za zdravstvo od 6. listopada 2009., izmjenama i dopunama Statuta koje su donesene na 2. sjednici Glavne skupštine Hrvatske ljekarničke komore 19. listopada 2012. uz suglasnost ministra nadležnog za zdravlje od 25. siječnja 2013., izmjenama i dopunama Statuta koje su donesene na 5. sjednici Glavne skupštine Hrvatske ljekarničke komore 9. lipnja 2018. uz suglasnost ministra nadležnog za zdravstvo od 19. listopada 2018., te izmjeni i dopuni Statuta koja je donesena na 5. sjednici Glavne skupštine Hrvatske ljekarničke komore 11. prosinca 2021. uz suglasnost ministra nadležnog za zdravstvo od 25. veljače 2022., Vijeće Hrvatske ljekarničke komore na svojoj 7/174 sjednici održanoj 5. studenoga 2024. donosi

POPIS

KOZMETIČKIH I DRUGIH SREDSTAVA ZA ZAŠTITU ZDRAVLJA KOJIMA LJEKARNE MOGU OPSKRBLJIVATI KORISNIKE

Članak 1.

Popisom kozmetičkih i drugih sredstava za zaštitu zdravlja kojima ljekarne mogu opskrbljivati korisnike (u daljnjem tekstu: Popis) propisuju se vrste kozmetičkih i drugih sredstava za zaštitu zdravlja s kojima ljekarne mogu opskrbljivati stanovništvo, zdravstvene i druge ustanove i zdravstvene radnike koji obavljaju privatnu praksu.

Članak 2.

Hrvatska ljekarnička komora (u daljnjem tekstu: Komora) donosi Popis, a prema potrebi može ga mijenjati.

Ljekarne su obvezne uskladiti poslovanje s promjenom Popisa iz stavka 1. ovog članka u roku od tri (3) mjeseca od dana donošenja izmjene ili dopune Popisa ili dijela Popisa.

Članak 3.

Sva tumačenja u svezi razvrstavanja sredstava u kozmetička i druga sredstva za zaštitu zdravlja prema ovom Popisu, kao i promjene Popisa iz članka 2. daje Vijeće Komore.

Članak 4.

Danom stupanja na snagu ovog Popisa prestaje važiti Popis kozmetičkih i drugih sredstava za zaštitu zdravlja kojima ljekarne mogu opskrbljivati korisnike (»Narodne novine« broj 22/17, 96/18, 46/19, 90/20, 21/23).

Članak 5.

Ovaj Popis stupa na snagu osmoga dana od dana objave u »Narodnim novinama«.

Klasa: 011-02-24-04/0024

Urbroj: 330-01-04-24-1

Predsjednica Vijeća
 Hrvatske ljekarničke komore
 Marija Vinković, mag. pharm., v. r.

POPIS KOZMETIČKIH I DRUGIH SREDSTAVA ZA ZAŠTITU ZDRAVLJA KOJIMA LJEKARNE MOGU OPSKRBLJIVATI KORISNIKE

GRUPA A. Dodaci prehrani, namirnice i prehrambeni aditivi

|  |  |
| --- | --- |
| Red. br. | Naziv |
| 1. | Dodaci prehrani (vitamini, minerali i druge tvari - aminokiseline, esencijalne masne kiseline, vlakna, organi i ekstrakti biljnih vrsta, mikroorganizmi, jestive gljive, alge, pčelinji proizvodi, te druge tvari s hranjivim ili fiziološkim učinkom) |
| 2. | Želatina, natrijev-hidrogenkarbonat, natrijev-benzoat (konzervans), vrelko i sirište, vinobran te ostali slični proizvodi |
| 3. | Bomboni i žvakaće gume za zaštitu usne šupljine i grla |
| 4. | Ostali bomboni (komprimati) s dodatkom vitamina ili drugih tvari koji nisu deklarirani kao dodaci prehrani ili biljni lijek |
| 5. | Hrana za posebne prehrambene potrebe\*:  a) početna i prijelazna hrana za dojenčad  b) prerađena hrana na bazi žitarica i dječja hrana  c) hrana za posebne medicinske potrebe (npr. bezglutenska hrana, visokokalorična hrana i drugo)  d) zamjena za cjelodnevnu prehranu pri redukcijskoj dijeti (zamjena za cjelodnevnu prehranu za kontrolu tjelesne mase) ili kao pomoć pri smanjenju tjelesne mase  e) hrana namijenjena sportašima i osobama s povećanom tjelesnom aktivnošću |
| 6. | Hladno tiješteni sokovi |
| 7. | Voda |
| \*Za hranu navedenu u tablici A, pod rednim brojem 5., označenu slovima a) c) d), subjekt u poslovanju hranom, dobavljač ili nositelj Odobrenja za promet, obvezan je ljekarni dostaviti Potvrdu o notifikaciji proizvoda u Registar hrane za specifične skupine Ministarstva zdravstva. | |

GRUPA B. Proizvodi koji dolaze u dodir sa sluznicom

|  |  |
| --- | --- |
| Red. br. | Naziv |
| 1. | Proizvodi za zube |
| 2. | Sprejevi i tekućine za održavanje higijene usne šupljine |
| 3. | Proizvodi za uljepšavanje i zaštitu usana |
| 4. | Sredstva za zaštitu i rast trepavica |
| 5. | Proizvodi za uljepšavanje i zaštitu područja oko očiju |
| 6. | Proizvodi za intimnu higijenu |
| 7. | Proizvodi za čišćenje i održavanje zubnih proteza |
| 8. | Kozmetički proizvodi za djecu |

GRUPA C. Proizvodi koji ostaju dulje vrijeme u dodiru s kožom

|  |  |
| --- | --- |
| Red. br. | Naziv |
| 1. | Tekući oblici za njegu i zaštitu lica i tijela |
| 2. | Polučvrsti i čvrsti oblici za njegu i zaštitu lica i tijela |
| 3. | Sredstva za zaštitu kože od štetnih djelovanja |
| 4. | Proizvodi za izbjeljivanje i tamnjenje kože |
| 5. | Puderi za lice i tijelo |
| 6. | Specifični proizvodi za uljepšavanje lica |
| 7. | Dezodoransi i antiperspiransi |
| 8. | Proizvodi za parfimiranje tijela |
| 9. | Proizvodi za djecu |

GRUPA D. Proizvodi koji se nakon kratkog vremena odstranjuju s kože ili se upotrebljavaju za uljepšavanje i bojenje kose ili noktiju

|  |  |
| --- | --- |
| Red. br. | Naziv |
| 1. | Proizvodi za njegu i zaštitu kose |
| 2. | Šamponi za kosu sa zaštitom od štetnih djelovanja |
| 3. | Proizvodi za bojenje, izbjeljivanje i uljepšavanje kose |
| 4. | Soli za njegu nogu |
| 5. | Proizvodi za depiliranje i brijanje |
| 6. | Proizvodi za pranje i čišćenje lica i tijela |
| 7. | Proizvodi za njegu, zaštitu i uljepšavanje noktiju |
| 8. | Lakovi za kosu sa zaštitom od štetnih djelovanja |

GRUPA E. Oprema i pribor za novorođenčad

|  |  |
| --- | --- |
| Red. br. | Naziv |
| 1. | Pelene za novorođenčad |
| 2. | Pribor za pelene |
| 3. | Dječje plastične gaćice |
| 4. | Bočice za hranjenje, dječje dudice i druga oprema za hranjenje |
| 5. | Termos boce za novorođenčad |
| 6. | Dentalna pomagala za novorođenčad |
| 7. | Sisaljke za izvlačenje mlijeka |
| 8. | Posude za pomoć pri kupanju novorođenčadi |
| 9. | Vage za novorođenčad |
| 10. | Dječji toaletni pribor (bebi štapići za uho, aspiratori za nos i sl.) |

GRUPA F. Proizvodi koji se koriste za zaštitu zdravlja kod ljudi, a nisu deklarirani kao medicinski proizvodi

|  |  |
| --- | --- |
| Red. br. | Naziv |
| 1. | Sve vrste baktericidnih uložaka za stopala |
| 2. | Odjeća i oprema za zaštitu od UV zračenja i kod dermatoloških oboljenja koja odgovara normama HRN EN 13758-1:2008, HRN EN 13758-2:2008 |
| 3. | Četkice za zube i zubne proteze |
| 4. | Električne četkice, tuševi za zube i zubno meso |
| 5. | Higijenski ulošci i tamponi |
| 6. | Prezervativi i dijafragme |
| 7. | Papirnati, osvježavajući i higijenski rupčići |
| 8. | Posude za čuvanje leća i lijekova za dnevnu terapiju |
| 9. | Masažeri |
| 10. | Aparati za depilaciju |
| 11. | Insekticidi za vanjsku primjenu |
| 12. | Sredstva za zaštitu od uboda insekata koja nisu deklarirana kao lijek ili medicinski proizvod |
| 13. | Pomagala i aparati za zaštitu od uboda insekata koja nisu deklarirana kao lijek ili medicinski proizvod |
| 14. | Dezinficijensi površina i prostora, osim za medicinske i stomatološke svrhe |
| 15. | Specifični stakleni, plastični, gumeni, metalni i tekstilni proizvodi koji su u funkciji zaštite zdravlja, a nisu deklarirani kao medicinski proizvodi |
| 16. | Flasteri koji nisu deklarirani kao medicinski proizvodi |
| 17. | Nesterilne zaštitne rukavice |
| 18. | Sredstva za opću sanitaciju i dezinfekciju vode |
| 19. | Dezinficijensi za kožu koji nisu registrirani kao medicinski proizvodi |
| 20. | Baterije za medicinske proizvode |
| 21. | Tvari koje se koriste za preventivu i potporu liječenju i održavanju zdravlja, njegu tijela i kože te za posebne namjene u zaštiti zdravlja, a nisu deklarirane kao medicinski proizvod |

GRUPA G. Ostalo

|  |  |
| --- | --- |
| Red. br. | Naziv |
| 1. | Ormarići za prvu pomoć |
| 2. | Laboratorijski pribor |
| 3. | Dioptrijske naočale, kontaktne leće i sunčane naočale |
| 4. | Torbe za terenski rad doktora medicine i drugog zdravstvenog osoblja |
| 5. | Anatomska i ortopedska obuća |
| 6. | Anatomski i ortopedski ulošci za obuću |
| 7. | Zaštitna i radna odjeća za zdravstvene radnike |
| 8. | Pomagala za rehabilitaciju |
| 9. | Testovi za metaboličko-genetska testiranja |